บ.เบียร์เมียนมาดันนักร้องสู้กฎห้ามโฆษณา ชิงส่วนแบ่งตลาด
รอยเตอร์รายงานระบุตลาดเครื่องดื่มแอลกอฮอล์ในเมียนมาคึกคักขึ้นอย่างมาก ภายหลังรัฐบาลเปิดตลาดเครื่องดื่มเบียร์จากต่างชาติเข้าไปจำหน่ายในประเทศมากขึ้น โดยพบว่าเพียงไม่กี่เดือนภายหลังจากบริษัทเบียร์ คาร์ลสเบิร์กจากเดนมาร์กและไฮเนเกนจากเนเธอร์แลนด์นำเข้าสินค้าไปจำหน่ายในเมียนมา ทำให้ยอดขายเบียร์เฉพาะไฮเนเกนในเขตนครย่างกุ้ง พุ่งทะลุจาก 25 ล้านลิตร เป็น 50 ล้านลิตร ซึ่งบริษัทเจ้าของธุรกิจถึงกับประหลาดใจและเตรียมขยายแผนการตลาดรองรับอย่างเร่งด่วน ส่วนข้อมูลระบุว่าตลาดนักดื่มเบียร์ในเมียนมาช่วงปี 2556 มีจำนวนสูงถึง 51 ล้านคน บริโภคเบียร์เฉลี่ยคนละ 3.2 ลิตร ขณะที่เบียร์ไทยเคยครองตลาดเมียนมาอยู่ถึง 1 ใน 10 ส่วน,ผลจากการแข่งขันตลาดเบียร์ในเมียนมาทำให้บริษัทเบียร์จากญี่ปุ่น กิริน อยู่ระหว่างลงแข่งขันชิงส่วนแบ่งการตลาด ขณะที่บริษัทผู้ผลิตเบียร์ในท้องถิ่นเตรียมผลิตออกเบียร์ยี่ห้อใหม่ๆ มาแย่งชิงส่วนแบ่งการตลาด โดยบริษัทเอ็มบีแอล ธุรกิจเบียร์ใหญ่สุดของเมียนมาซึ่งมีสายสัมพันธ์กับอดีตรัฐบาลทหาร มุ่งเน้นการตลาดเจาะกลุ่มวัยรุ่นด้วยการสนับสนุนงบจัดคอนเสิร์ตนักร้องแนวเพลงฮิปฮอปชื่อดังให้เข้าชมกันฟรี เพื่อเลี่ยงกฎหมายเมียนมาที่ห้ามเผยแพร่โฆษณาเครื่องดื่มแอลกอฮอล์โดยตรง.
บริษัทผู้ผลิตเบียร์ในท้องถิ่นในเมียนมาเตรียมผลิตออกเบียร์ยี่ห้อใหม่ๆ มาแย่งชิงส่วนแบ่งการตลาดจากบริษัทเบียร์ต่างชาติ โดยเตรียมจัดคอนเสิร์ตให้เข้าชมกันฟรี เพื่อเลี่ยงกฎหมายห้ามเผยแพร่โฆษณาเครื่องดื่มแอลกอฮอล์
เครื่องดื่มแอลกอฮอล์,เมียนมา,เปิดตลาด,เบียร์ต่างชาติ,คาร์ลสเบิร์ก,ไฮเนเกน,ย่างกุ้ง,กิริน,เอ็มบีแอล,คอนเสิร์ต,ฮิปฮอป,ข่าว,ข่าวต่างประเทศ,ไทยรัฐออนไลน์